**คุนาล ไนเยอร์** (อังกฤษ: Kunal Nayyar ปัญจาบ: ਕੁਨਾਲ ਨੈਯ੍ਯਰ เกิดวันที่ 30 เมษายน ค.ศ. 1981) เป็นนักแสดงและนักเขียนชาวอินเดีย กำเนิดที่ประเทศอังกฤษ เป็นที่รู้จักจากบทบาท ราเจช คูธราปพาลี จากละครซิตคอม *เดอะบิกแบงเธียรี* ออกอากาศทางช่องซีบีเอส

นิตยสาร*ฟอบส์*กล่าวว่า ไนเยอร์ เป็นนักแสดงโทรทัศน์ชายที่มีรายได้สูงที่สุดเป็นอันดับที่สามของโลก โดยมีรายได้ 20 ล้านดอลลาร์สหรัฐหลังแสดงเรื่องเดอะบิกแบงเธียรี

ชีวิตช่วงแรก
------------

ไนเยอร์เกิดในเฮาน์สโลว์ ลอนดอน ในครอบครัวชาวปัญจาบ และเติบโตในนิวเดลี ประเทศอินเดีย เขาเข้าเรียนโรงเรียนเซนต์โคลัมบาในกรุงนิวเดลี และเขาเล่นแบดมินตันให้ทีมกีฬาในโรงเรียนด้วย เขาต้องการให้เรียกเขาว่า "ชาวอินเดีย" มากกว่า ชาวอินเดียบริติช บิดามารดาของเขาอาศัยอยู่ในนิวเดลี

ในปี ค.ศ. 1999 ไนเยอร์ย้ายมาสหรัฐอเมริกาเพื่อศึกษาระดับปริญญาตรี วุฒิวิทยาศาสตรบัณฑิตในสาขาธุรกิจ (การเงิน) ในมหาวิทยาลัยพอร์ตแลนด์ รัฐออริกอน ขณะกำลังศึกษา เขาเริ่มเข้าเรียนการแสดงและแสดงละครในโรงเรียนหลายเรื่อง

หลังจากเข้าร่วมเทศกาลละครเวทีวิทยาลัยอเมริกัน ไนเยอร์ตัดสินใจเป็นนักแสดงมืออาชีพ เขาศึกษาต่อที่มหาวิทยาลัยเทมเพิล ในฟิลาเดลเฟีย รัฐเพนซิลเวเนีย และได้รับปริญญาศิลปศาสตรมหาบัณฑิตด้านการแสดง

อาชีพการแสดง
------------

หลังจบการศึกษา ไนเยอร์รับงานโฆษณาโทรทัศน์อเมริกัน และเล่นละครเวทีในลอนดอน ในปี ค.ศ. 2006 เขาเป็นที่สนใจครั้งแรกในสหรัฐอเมริกาจากละครเวทีเรื่อง*ฮักแอนด์โฮลเดน* จากการผลิตของราจิฟ โจเซฟ ซึ่งเขารับบทเป็นนักศึกษาแลกเปลี่ยนชาวอินเดียที่กระวนกระวายจากการประสบกับวัฒนธรรมอเมริกันก่อนเดินทางกลับบ้านเกิด ไนเยอร์ยังร่วมมือกันอารัน ดาส เขียนบทละครเวทีเรื่อง *คอตตอนแคนดี* แสดงในนิวเดลีและได้รับตอบรับที่ดี

ไนเยอร์เป็นนักแสดงรับเชิญในละคร *เอ็นซีไอเอส* ตอน "Suspicion" ออกอากาศทางช่องซีบีเอส รับบทเป็นยูสเซฟ ซีดาน ผู้ก่อการร้ายชาวอิรัก

เพื่อนร่วมงานคนหนึ่งของไนเยอร์ได้ยินเกี่ยวกับบทบาทนักวิทยาศาสตร์ในละครซิตคอมที่จะออกอากาศทางช่องซีบีเอส และแนะนำให้เขาออดิชันบทดังกล่าว ทำให้ไนเยอร์ได้แสดงในละคร *เดอะบิกแบงเธียรี* ซึ่งเขารับบท ราเจช คูธราปพาลี นักฟิสิกส์ดาราศาสตร์

ในปี ค.ศ. 2011 เขาร่วมจัดรายการ*ทริบิวต์ทูเนิดส์* ร่วมกับนักแสดง ไซมอน เฮลเบิร์ก ในเทศกาลอารมณ์ขัน จัสต์ฟอร์ลาฟ

อ้างอิง
-------

1. 1 2  Banerjee, Sudeshna (7 July 2008). "Mr Big Bang". *The Telegraph*. สืบค้นเมื่อ 21 October 2011.
2. 1 2  Nayyar, Kunal (2015). *Yes, My Accent Is Real: And Some Other Things I Haven't Told You*. Atria Books. ISBN 978-1476761824.
3. ↑  Kapoor, Kritika (25 June 2010). "I'd rather do social movies: Kunal Nayyar". *Daily News and Analysis*. สืบค้นเมื่อ 21 October 2011.
4. ↑  Ahmed, Sana (28 June 2008). "Going places". *The Hindu*. คลังข้อมูลเก่าเก็บจากแหล่งเดิมเมื่อ 2013-10-05. สืบค้นเมื่อ 21 October 2011.
5. ↑  Successful Actors Talk About Their Training. backstage.com. Retrieved on 2012-11-17.
6. ↑  "Making it as a nerd". *Rediff*. 19 November 2007. สืบค้นเมื่อ 21 October 2011.
7. ↑  Sahgal, Natasha (16 September 2009). "Geek God". *Indian Express*. สืบค้นเมื่อ 21 October 2011.
8. ↑  Chander, Romesh (16 June 2006). "Staging the fluff of dreams". *The Hindu*. คลังข้อมูลเก่าเก็บจากแหล่งเดิมเมื่อ 2011-04-17. สืบค้นเมื่อ 21 October 2011.
9. ↑  D'Arminio, Aubry (29 March 2016). "7 NCIS Guests Who Went on to Become Stars (PHOTOS)". tvinsider.com. สืบค้นเมื่อ 5 May 2016.
10. ↑  Wyatt, Nelson (26 July 2011). "'Big Bang Theory' stars say most people can relate to being nerds". *Winnipeg Free Press*. คลังข้อมูลเก่าเก็บจากแหล่งเดิมเมื่อ 14 September 2011. สืบค้นเมื่อ 21 October 2011.